Wargaming

Wargaming (også kjent som Wargaming.net) er en tidligere belarusisk videospillutvikler med hovedkvarter i Nikosia på Kypros. Selskapet ble grunnlagt av Victor Kislyi i 1998 i Minsk i Belarus. Selskapet utvikler i hovedsak free-to-play-spill som World of Tanks, World of Warplanes og World of Warships.

Historie 
Wargaming var grunnlagt 2. august 1998 av Victor Kislyi () i Minsk, med utgangspunkt som utvikler av strategispill. Selskapets første prosjekt var DBA Online, en digital versjon av miniatyrspillet De Bellis Antiquitatis, som var lansert i 2000.

I 2011 flyttet Wargaming hovedkarteret sitt fra Minsk til Nikosia på Kypros. Selskapet har åpnet studio i Danmark, Frankrike, Finland, Tyskland, Storbritannia, Ukraina, Russland, USA, Australia og Japan. I 2011 ble det russiske selskapet Lesta Studio () i St. Petersburg kjøpt og navngitt Wargaming Saint Petersburg. I 2012 kjøpte Wargaming det finske selskapet Boomlagoon og studioet fikk navnet Wargaming Helsinki. Det utviklet spill for mobil-markedet. Det ble stengt i 2019 uten å ha hatt særlig suksess.

Russlands invasjon av Ukraina i 2022 
26. februar 2022 ble en av Wargamings direktører oppsagt på grunn av at han uttrykte støtte til den russiske invasjonen av Ukraina i 2022.

4. april 2022 kunngjorde Wargaming de trekker seg ut av Russland og Belarus med umiddelbar virkning. Før samarbeidet ble avsluttet ble den russiske delen av alle spilltjenester overført til Lesta Studio. Årsaken til uttrekkingen skal være Russlands invasjon av Ukraina.

Spill utviklet

Referanser

Eksterne lenker 
 

Selskaper etablert i 1998
Videospillutviklere
Videospillutgivere
Belarusisk kultur
Kypriotiske selskaper